cyanic-selkie/wikianc huggingface dataset:
מרק לזר
הצטרפותו ללהקת רוקפור
זמן קצר לאחר יציאת האלבום "רשת פרפרים" הודיע אמיר צורף כי הוא עוזב את ההרכב, מה שגרם למשבר עמוק בלהקה. רוקפור, שהייתה על סף פירוק, התאוששה לבסוף עם צירופו של מרק לזר לעמדת הבס, ומעברו של בן יצחק לגיטרה מובילה. שינוי ההרכב סימן גם שינוי בגישה המוזיקלית של הלהקה כהרכב מגובש וייחודי, עם זיקה לסגנון ולצליל של שנות ה-60. השינוי הסגנוני הביא איתו גם מעבר מכלי נגינה הנחשבים "סטנדרטיים" לכלים אותנטיים שאפיינו את התקופה. כמו גם האהבה לגיטרות הריקנבאקר הייחודיות והנדירות שהביא איתו לזר ללהקה, הגיטרות שרוקפור מזוהה איתן עד היום.
עונת 1993/1994 בלה ליגה
כדורגלנים מצטיינים
"פרס זאמורה" לשוער הטוב ביותר הוענק: פרנסיסקו ליאנו, דפורטיבו לה קורוניה, שספג 30 שערים ב-36 משחקים. הוא זכה בתואר בפעם השנייה ברציפות.
פרס דון בלון הוענק על ידי העיתון דון בלון:
גרטרוד קולמאר
הערכה
לאחר המלחמה זכתה כתיבתה של קולמאר להערכה רבה על ידי מבקרי ספרות. יעקב פיקארד, באפילוג ל-"Gertrud Kolmar: Das Lyrische Werk" מתאר אותה כ"אחת מהמשוררות החשובות ביותר בספרות הגרמנית כולה", וכ"משוררת הגדולה ביותר ממוצא יהודי אי פעם".
מקש חלונות
שימוש בסביבה שאינה סביבת חלונות
בלינוקס ויוניקס, מקש חלונות נקרא "מקש Super", ומקורו במקש שהיה נמצא במקלדות של מחשבי יוניקס ייעודיים, והחליף את מקש ה-Meta במערכות יוניקס ישנות. עם זאת, רוב סביבות שולחן העבודה הנפוצות עבור מערכות יוניקס מעדיפות להשתמש במקש זה כדי לשגר את תפריט ההתחל שלהן (ב-KDE, XFCE, Cinnamon למשל), או כל מסך דומה אחר, בהתאם לסביבה. (ב-GNOME לדוגמה, מקש חלונות משגר את מסך ה-Activities). חלק מסביבות שולחן העבודה גם יתמכו בקיצורי מקשים בסיסיים הדומים לאלו שבמערכות Windows.
מנפרד מן
היסטוריה
בשנת 1963 חתמה הלהקה על חוזה הקלטה בחברת HMV. שני השירים הראשונים שהקליטה הלהקה לא זכו להצלחה. מעט לאחר מכן עזב ריצ'מונד את הלהקה ובמקומו הצטרף טום מגיניס.
קולב
סוגים
לחלק מהקולבים ישנם תופסנים לאורך חלקם התחתון על מנת לאפשר תליית חצאיות. קולבים המיועדים לחצאיות, לפעמים לא ישתמשו בצורת המשולש כלל, ובמקום זאת ישתמשו אך ורק בתופסנים. כמו כן, ישנם קולבים שבקצוות המשולש נוצרו במיוחד כמעין שקעים המאפשרים החזקת הבגד בצורה טובה יותר, וכן תליית דברים באמצעות רצועות. קולבי בגדים מתקפלים שנועדו להיות מוכנסים דרך הצווארון, עבור הקלת השימוש והפחתת מתיחת הבגד הם המצאה ישנה, אך קולבי הבגדים המסורתיים עדיין מהווים את רוב הקולבים כיום. קולבים אלו נרשמו כפטנט כבר מעל ל-200 פעמים בארצות הברית לבדה.
בתרבות
קולבי תיל שימשו כסמל במחאה בעד הזכות להפלה מלאכותית, בגלל שימוש נפוץ בהם בביצוע הפלה לא בטוחה (על ידי הכנסתם לתוך הרחם).
שימושים חילופיים
חוטי התיל הם רב-תכליתיים. הם משמשים מקור זמין לתיל חצי קשה בבית. הם משמשים למטרות רבות בבית, כגון תחליף לאנטנה, או על מנת לשמור דלת כלוב סגורה. בשנת 1995, השתמש הפרופסור אנגוס וואלאס במהלך טיסה בגובה כעשרה קילומטרים, בקולב מתכת פרוש, מעוקר בוויסקי על מנת לבצע ניתוח חירום בפאולה דיקסון, שריאותיה קרסו. בעבר, ניתן היה לפרוץ באמצעות קולב לרכבים שנעילת הדלתות לא הייתה משובחת. כיום, התופעה הולכת ונעלמת עם התגברות מודעות חברות המכוניות לסוגיית האבטחה.
יחסי ונצואלה–תאילנד
יחסים כלכליים
בשנת 2018 הסתכם הסחר בין המדינות ב-50.88 מיליון דולר. תאילנד ייצאה בשווי 46.88 מיליון דולר בעיקר, מקררים, מקפיאים, גומי, מכוניות, מכונות ורכיבים מכניים ומוצרי גומי, וייבאה בשווי 4 מיליון דולר בעיקר, עפרות, מתכות, גרוטאות מתכת, בעלי חיים ומוצרים מהחי, משקאות, מים מינרליים, משקאות קלים ומשקאות חריפים, כימיקלים ומכשירים שונים.
פרדוקס החיסכון
פרדוקס החיסכון מתייחס לזמן הקצר בלבד ולנסיבות מיוחדות, כמו למשל בתקופות של אבטלה כבדה. פרדוקס החיסכון, כפי שהוצע על ידי כלכלנים קיינסאנים עומד בסתירה חלקית למסקנות המודל הנאו-קלאסי בכלכלה, והוא מבטא מסקנות מרחיקות לכת אליהם הגיעו כלכלנים קיינסאנים, כמו למשל שעידוד צריכה יכול להגדיל את התוצר וסך החיסכון.
גביע מוריס "רוקט" רישאר
גביע מוריס "רוקט" רישאר הוא גביע המוענק מאז 1999 למבקיע השערים המצטיין בעונה הרגילה בליגת ה-NHL.
תנו לנו יד ונלך
תנו לנו יד ונלך הוא שיר שהולחן על ידי יעקב הולנדר למילים של צבי זליקוביץ'. השיר נכתב לכבוד תחרות פסטיבל הזמר של שנת 1973, ובוצע לראשונה בעיבודו של אריה לבנון על ידי הזמרת עירית דותן.
בולחוב
ראשיתה של הקהילה היהודית
מפנה לרעה ביחס השלטונות הפולנים אל האוכלוסייה היהודית חל עם מותו של מנהיג פולין יוזף פילסודסקי בשנת 1935. הממשלה הפולנית עודדה את האזרחים להחרים בתי עסק יהודיים, ובתי עסק הוזהרו שלא לעשות עסקים עם יהודים. כל אלה הביאו להתדרדרות במצבם של יהודי בולחוב והסביבה, כמו של היהודים בגליציה כולה. מתיאורים בעיתונים של אותה תקופה ידוע כי מספר התקיפות האלימות נגד יהודים עלה עלייה חדה ומאות יהודים נהרגו בירי.
פשע מאורגן
ארגוני פשע
כדי שארגוני פשע ישגשגו, נדרשת מידה של שיתוף פעולה מהחברה בה הם פועלים. לכן, בדרך כלל יש צורך להשחית חלק מהחברים המכובדים בחברה, בדרך כלל על ידי שוחד, סחיטה, ויצירת יחסים סימביוטיים עם עסקים לגיטימיים. גורמים במערכת המשפט, כוחות המשטרה ומחוקקים הם מטרה מועדפת לשליטה על ידי הפשע המאורגן על ידי שוחד, איומים או שילוב של השניים. מימון הפשע המאורגן קל יותר כאשר מתבצע פיתוח של בסיס לקוחות בתוך או מחוץ לאוכלוסייה המקומית, כמו מה שקורה במקרה של סחר בסמים.
קניון גארני
קניון גארני נמצא 23 ק"מ מזרחית לעיר ירוואן בארמניה ליד יישוב בשם גארני. הקניון ומצוקיו בנויים מעמודי שחפת מצויה בצורת משושים. עמודי הבזלת המשושים משתרעים לכוונים שונים, עמודים אנכיים, באלכסון וגם בכיוון אופקי. בתחתית הקניון זורם נהר שלאורך שנות זרימתו התחפר בקירות הקניון ובעמודי הבזלת.
הוליווד בול
היסטוריה
האתר נחנך ב-11 ביולי 1922 ונשאר במידה רבה במצבו הטבעי, פרט לבמה וספסלים עבור הקהל. ב-1927 בנה האדריכל לויד רייט (בנו של פרנק לויד רייט) מעל הבמה קונכייה אקוסטית בצורת פירמידה. בעוד שהייתה מוצלחת מאוד מבחינה אקוסטית, צורתה הייתה שנואה על הקהל, שראה בה מבנה מודרני מדי. לקראת עונת המופעים של 1929 בנתה קבוצת "הארכיטקטים המאוחדים" (Allied Architects) את הכיפה שסימלה את המקום וניצבה במקומה עד 2003. צורת החצי-כדור שלה וצבעה הלבן הועתקו למבנים דומים ברחבי העולם. הכיפה שופצה מספר פעמים, בעיקר על מנת לשפר את הרמה האקוסטית, כיוון שרמת רעש הרקע של המקום (כתוצאה מתנועת מכוניות ומטוסים) עלתה מאוד ביחס למועד הקמתו. השיפוץ האחרון נערך בראשית שנות השמונים על ידי האדריכל פרנק גרי, באמצעות ציפוי פנימי עשוי פיברגלס. עם פתיחת עונת 2004 הוצגה כיפה חדשה, גדולה יותר. בתוך הכיפה, בשני שלישים גובהה לערך, הותקן מבנה טבעתי גדול עליו ניתן למקם אמצעי תאורה והגברה רבים ושונים, בהתאם לצורך וכן מצלמות טלוויזיה ווידאו. שינוי נוסף הוא הקיר האחורי, ה"שובר" את צורת הכדור הקלאסית.
התייחסויות בתרבות
ההוליווד בול מופיע במספר סרטים, בהם "כוכב נולד" (מ-1954; בכיכובה של ג'ודי גרלנד), "טום וג'רי בהוליווד בול" (1950), "מונטי פייתון בהופעה חיה בהוליווד בוול" (1982), "חופים" (1988) ועוד. בסדרת הטלוויזיה "משפחת סימפסון" מוצגות הופעות מוזיקה בעיירה הדמיונית ספרינגפילד ב"ספרינגפילד בול" שנראה כמו ההוליווד בול.
ספיחה על ליבה
חסרונות בתאוריה
ללא שלב זה, המודל של ספיחת ליבה אינו שלם ולכן אינו מתאר בצורה מושלמת היווצרות של כוכבי לכת.
אליס זומרלט
אליס זומרלט (Alice Sommerlath, נולדה בשם אליס סוארס דה טולדו – Alice Soares de Toledo; 25 במאי 1906 – 9 במרץ 1997) הייתה אמה של סילביה, מלכת שוודיה.
בית הכנסת חסד-אל
פעילות כיום
הקהילה היהודית בסינגפור כיום מונה כ-300 תושבים קבועים ו-2,000 יהודים ככלל. היא סובלנית ומאוחדת מאז 1994 תחת הנהגתו של הרב מרדכי אברג'ל, שאף שימש ב-1997 סגן נשיא של ארגון בין-דתי סינגפורי המקדם הרמוניה והבנה הדדית בין דתות. שני בתי הכנסת, מגן אבות וחסד-אל, פועלים כיום בהרמוניה כחלק מקהילה אחת, ולקהילה היהודית כולה ועד רווחה יחיד שנוצר בתקופת מלחמת העולם השנייה ומנהל את כל ענייני הקהילה.
בית הכנסת חסד-אל מנוהל כיום על ידי חבר נאמנים, ויש לו אתר, וחשבון פייסבוק בהם מתפרסמות דרשותיו של רבי ז'אן פייר פטמן.
אונס בנישואים
התייחסות בחוק במאה העשרים ובמאה העשרים ואחת
באופן מסורתי, אונס היה בעבר עבירה פלילית רק אם הוא נעשה מחוץ למסגרת הנישואים, ולא חל על אונס כפוי בין בני זוג. עם שינוי השקפות עולם חברתיות כמו גם עלייה במודעות שהובילה בעקבותיה גינוי בינלאומי של אלימות מינית בנישואים, בתי המשפט החלו להחיל את חוקי האונס גם בנישואים. במדינות רבות החוקים הנוגעים לאונס על ידי בן זוג אינם ברורים. בחלק מהמדינות, בעיקר מדינות שירשו את חוקי העונשין ההודיים מ-1860 (כמו סינגפור, הודו, בנגלדש, סרי לנקה ובורמה) וכן חלק ממדינות באזור חבר העמים הקריבי, החוקים קובעים במפורש כי בני זוג פטורים מהעמדה לדין. (למשל, חוקי העונשין ההודיים מ-1860 קובעים כי "קיום יחסי מין על ידי גבר עם אשתו אינו אונס").
העובדה שאונס על ידי בני זוג לא היווה עבירה פלילית, לא עלתה בקנה אחד עם התפתחותן של התפיסות הנוגעות לזכויות אדם ושוויון. החל משנות ה-60 פעלו פמיניסטים כדי להפוך את האונס על ידי בן זוג לעבירה פלילית. ההתייחסות המחמירה בחוק לאונס על ידי בן זוג היא חלק מהשקפת עולם חדשה לפיה "עבירות מין יותר מעבירות נגד מוסר, משפחה, מנהגים טובים, כבוד או צניעות... הן עבירות נגד חירות, הגדרה עצמית ושלמות הגוף". בדצמבר 1993, הנציב העליון לזכויות אדם של האו"ם פרסם הצהרה על המאבק באלימות נגד נשים, לפיה אונס על ידי בן זוג הוא הפרת זכויות אדם.
נישואים לאחר אונס
המנהג לאלץ קרבנות אונס להתחתן עם אנסיהן נמשך גם במדינות רבות, אף על פי שהחוקים המאפשרים מנהג זה כבר בוטלו. זהו המקרה, למשל, באתיופיה, בה נישואי חטיפה, הם עדיין נפוצים על אף שדבר זה מהווה הפרה של החוק הפלילי החדש מ-2004. בנישואים אלו הגבר חוטף ילדה, אונס אותה, ואז לאחר שהיא נכנסה להיריון או איבדה את בתוליה הוא יכול לטעון עליה כעל כלתו.
שכיחות
על פי מחקר משנת 2009 של ג'ו לווט וליז קלי, שנערך ב-9 מדינות באיחוד האירופאי, 67% מכלל האנסים היו מכרים של הנאנסת, והקבוצה הגדולה ביותר בקטגוריה זו הייתה בני זוג או בני זוג לשעבר.
השלכות פיזיות ופסיכולוגיות
אחת התוצאות הקשות של אונס בנישואים היא תחושת הבושה והאשמה הקשה. נשים רבות מאמינות שהאשמה היא בהן, או מפני שהן מאמינות שאסור לאישה לסרב לקיים יחסי מין, או שהן תולות את התופעה בכך שיש להן חוסר התאמה מינית. לפעמים הן חושבות כי הן "נתנו את הסימנים הלא נכונים", וכי אם הם יסרבו לקיים יחסי מין הן יהיו "נשים רעות".
מרילין מונרו
ביוגרפיה
גלאדיס מונרו התקשתה לגדל את נורמה ג'ין ולא הצליחה לשכנע את אמה לגדל אותה, לכן מסרה אותה למשפחת אומנה. הוריה האומנים, אלברט ואידה בולנדר, גידלו אותה על ערכי הנצרות האוונגליסטית, והיא גדלה אצלם עד גיל 7. אמה ביקרה אותה בכל שבת. היא לקחה אותה בחזרה לאחר שקנתה בית (1933), אך מספר חודשים לאחר המעבר סבלה האם מהתמוטטות עצבים. לאחר שאושפזה, חברתה הטובה של האם, גרייס מק'קי (לימים: גודארד), הפכה לאפוטרופוסית של נורמה ג'ין. מק'קי נישאה ב-1935, אז נשלחה נורמה ג'ין לבית יתומים בלוס אנג'לס, שם שהתה עד גיל 11. מאוחר יותר נשלחה לאורך השנים למספר משפחות אומנה.
אוליב מודי-קוק
ביוגרפיה ויצירה
מודי-קוק חזרה לניולין בקורנוול והמשיכה לעבוד כאמנית וקיימה תערוכה מעבודותיה בשנת 1921 באגודת האדריכלות של אוניברסיטת קיימברידג'.
קבר בני חסן
מלבד הקברים מכיל אתר בני חסן גם מקדש תת-קרקעי שנבנה על ידי חתשפסות, ובהמשך הוקדש לארטמיס היווני, בהתאם לתרבות העיר הסמוכה הרמופוליס.
חיבוק חינם
מאז התפשט הרעיון למדינות רבות ובהן יפן, הרפובליקה הסינית, איטליה, סין, גרמניה צרפת, פולין, בריטניה, הודו, אוגנדה, ירדן, הרפובליקה הדומיניקנית, קנדה וישראל, בעיקר הודות לחשיפה התקשורתית הרבה שהוא קיבל. הקמפיין הוא דוגמה ל"פעולה אקראית של טוב לב" כלומר, פעולה שמטרתה היא אך ורק על מנת לגרום להרגשה טובה לאחרים.
לני ריפנשטאהל
רקדנית ושחקנית
ריפנשטאהל למדה ריקוד מגיל צעיר והחלה את הקריירה שלה כרקדנית בעלת סגנון אישי הידועה בריקוד פרשני. היא הופיעה ברחבי אירופה ועבדה עם הבמאי מקס ריינהרדט במופע שמומן על ידי מפיק יהודי בשם הארי סוקל. בעקבות פציעה בברך במהלך הופעה בפראג, החלה להתעניין באפשרויות קולנועיות של סרטי טבע, לאחר שצפתה בסרט על הרים שקסם לה מאוד. היא נסעה להרי האלפים לפגוש את הבמאי ארנולד פנק בתקווה להבטיח לעצמה את התפקיד הראשי בסרטו הבא, אך במקום זאת פגשה את השחקן לואי טרנקר שמככב בסרטיו של פנק, וזה כתב לבמאי אודותיה.
תעמולה וסרט תיעודי
למרות הנדר לא ליצור סרטים נוספים למפלגה הנאצית, ב-1935 צילמה ריפנשטאהל את הסרט "Day of Freedom - Our Wehrmacht" על הצבא הגרמני. כמו סרטי המפלגה הקודמים, גם סרט זה צולם בכינוס המפלגה הנאצית בנירנברג. לכינוס בנירנברג בשנת 1934 הגיעו כמיליון אזרחים, ובכל שנה נוספו עוד ועוד משתתפים. כינוס נירנברג ב-1935 נודע בעיקר בשל ההצהרה על מצב היהודים בגרמניה, חוקי נירנברג, שבשביל היהודים באירופה יהפכו לעניין של חיים ומוות בעתיד לבוא. ריפנשטאהל הכחישה את עשיית הסרט, עד אשר נמצא עותק ב-1971.
מלחמת העולם השנייה
במהלך הפלישה לפולין, צולמה ריפנשטאהל לבושה במדי צבא גרמני ובחגורתה אקדח, בחברת חיילים גרמניים. היא שהתה באתר המלחמה על תקן כתבת שהגיעה לסקר את ביקור היטלר, אך פיספסה אותו ביומיים. ב-12 בספטמבר 1939, היא הייתה בעיירה קינסק בזמן שעשרים ושניים יהודים הוצאו להורג ביריות, חלק מכארבעים גברים יהודים אשר הצטוו לחפור קבר עבור חיילים גרמניים שנהרגו באיזור ונקברו בחצר מול הכנסייה. לפי ספר זכרונותיה, ריפנשטאהל ניסתה לעצור את המתרחש אך חייל גרמני זועם איים עליה באקדח שיירה בה במקום. היא טענה כי לא ידעה שהקורבנות היו יהודים. ב-5 באוקטובר 1939 חזרה ריפנשטאהל לפולין לצלם את תהלוכת הניצחון של היטלר. כשעזבה את פולין החליטה לא להפיק יותר סרטים הקשורים בנאצים אחרי הסרט הזה. ב-14 ביוני 1940, הוכרזה פריז כעיר פתוחה על ידי הצרפתים, והוחזקה בידי גדודים גרמניים. ריפנשטאהל כתבה להיטלר מברק: שנים רבות לאחר מכן, ניסתה ריפנשטאהל לעדן את הדברים הללו וטענה כי: חברותם של ריפנשטאהל והיטלר נמשכה 12 שנים, והתשובה לשאלה האם הייתה ביניהם גם מערכת יחסים, משתנה. לפי ארנסט האנפשטנגל שהיה חבר קרוב של היטלר בין שנות העשרים המאוחרות לשנות השלושים המוקדמות, ריפנשטאהל ניסתה להתחיל מערכת יחסים עם היטלר בשלב מוקדם, אך הוא דחה אותה. מערכת היחסים שלהם הידרדרה משנת 1944, כאשר אחיה נהרג במלחמה בחזית הרוסית.
קריירה וחייה לאחר המלחמה
ריפנשטאהל נעצרה באוסטריה על מנת לזהות פושעי מלחמה בתצלומים וסרטים שצולמו בידי חיילי בעלות הברית. היא טענה כי לא ידעה על המתרחש במחנות הריכוז. לאחר מכן טענה כי הייתה חייבת לציית להוראותיו של גבלס, מכיוון שאם לא כך הייתה עושה, הייתה נשלחת למחנה ריכוז. בהתאם לכך נשאלה, מדוע היא פחדה ממחנות הריכוז אם לא ידעה מה הם. לאחר מכן הוצגו בפניה תמונות של מחנות כאלו ושהתחולל בהם, והיא הגיבה בזעזוע וחרדה. ריפנשטאהל המשיכה לטעון כי היא הוקסמה מהמפלגה הנאצית, אך הייתה נאיבית מבחינה פוליטית ובורה בנושא פשעי מלחמה. היא נמצאה "חברה למסע" וסימפתית כלפי המפלגה הנאצית. היא הוסיפה אחר כך שטעות חייה הייתה שפגשה את היטלר: היא שהתה במחנות מעצר בשנים 1945–1948. היא קיבלה צו Berufsverbot. לאורך חייה זכתה ביותר מחמישים משפטים בגין הוצאת דיבה כנגד אנשים הטוענים כי היא ידעה שהיא פועלת למען פשעים נאציים.
נאוקן
היסטוריה
עד סוף המאה ה-19 התגוררו באזור בני המפוצ'ה והטוולצ'ה. רק לאחר "כיבוש המדבר" השתלטה על האזור ארגנטינה, וב-1885 היא החלה למכור אדמות באזור, על מנת לאכלס אותו ולתפוס בו חזקה. באותה העת טרם נקבע סופית הגבול בין ארגנטינה לבין צ'ילה, וארגנטינה ראתה חשיבות בקביעת עובדות בשטח. היישוב הקטן שהוקם במקום נקרא בתחילה "קונפלואנסיה" (Confluencia), שפירושו "מפגש נהרות". בשל רצונה לקבוע עובדות בשטח, התקשרה הממשלה עם חברה בריטית שהקימה מסילת ברזל לבאיה בלנקה, אף שבאותה העת לא הייתה לאזור חשיבות, ולא הייתה הצדקה כלכלית לכך. ב-1899 הגיעה המסילה עד סיפוז'טי, וב-1902 נחנכה התחנה בקונפלואנסיה.
נג'לא בודן רמדאן
נג'לא בודן רמדאן (בערבית: نجلاء بودن رمضان; נולדה ב־29 ביוני 1958) היא ראש ממשלת תוניסיה לשעבר, פרופסור לגאופיזיקה בהשכלתה. רמדאן היא האישה הראשונה בעולם הערבי שכיהנה בתפקיד ראש ממשלה. בעבר היא גם עבדה במשרד ההשכלה הגבוהה.
ביוגרפיה
רמדאן נולדה בשנת 1958 בקירואן, תוניסיה. היא מהנדסת ופרופסור להשכלה גבוהה בבית הספר הלאומי להנדסה שבתוניס, המתמחה במדעי הגאולוגיה. בשנת 2011, היא מונתה למנכ"לית במשרד ההשכלה הגבוהה והמחקר המדעי. בשנת 2015 מילאה את תפקיד מנהלת הפרויקטים במשרדו של השר סלים שורה.
דבר הלמד מעניינו
פעולת המידה
דבר בתורה שהוא סתום בהבנתו ניתן להבינו על סמך העניין הכללי בו מדבר בפרשה, או דבר הסמוך לו בפרשה יש גם מקרים שמידה זו מנצחת את הבנת פשט הכתוב בתורה מפורש (ראה לקמן).
הר גבאן
גובהו של ההר 1,525 מטרים מעל פני הים; ההר הוא ההר ה-2,863 בגובהו באנטארקטיקה.
יחסי אינדונזיה–בלארוס
היסטוריה
מאז ספטמבר 2017 שגריר בלארוס באינדונזיה הוא ולרי קולסניק, ושגריר אינדונזיה בבלארוס הוא חוסה אנטוניו מוראטו טבארס.
עבדים (שיר)
עבדים הוא פזמון שכתב, הלחין וביצע ברי סחרוף. השיר יצא לאור בשנת 1998.
אלכסנדר פוקרישקין
ילדות וגיוס לצבא
פוקרישקין הצטיין כמכונאי והתקדם בסולם הדרגות. ב-1934 היה למכונאי המטוסים הבכיר של מטוסי הסיור בדיוויזיית חי"ר מס' 74. שימש בתפקיד זה עד נובמבר 1938 תוך שהוא מציע הצעות ייעול ושיפור רבות, בין היתר למקלע שק"ס (ШКАС, בכתיב לטיני: ShKAS) ולציוד הצילום של מטוסי הסיור. כשהיה בחופשה, בשנת 1938, הרשים את מפקדיו בעוברו קורס טיס אזרחי בהצלחה ב-17 יום בלבד, מה שבאופן אוטומטי עשה אותו מועמד לקורס טיס צבאי. הוא הוצב מיד לקורס הצבאי וסיים אותו בהצלחה יתרה כעבור שנה בדרגת סגן משנה. הוא הוצב ברגימנט ה-55 של מטוסי קרב.
לאחר המלחמה
כשנסתיימה המלחמה, נמתחה על פוקרישקין ביקורת חריפה בשל העדפתו למטוסים אמריקאיים ולא סובייטיים. דילגו עליו מספר פעמים בסבבי הקידום ורק לאחר מותו של סטלין הוא קודם לדרגת גנרל, אם כי לא קודם מעבר לכך אלא נותר בתפקידי פיקוד אזוריים. משרתו הבכירה ביותר הייתה ראשות ה-DOSAAF (מעין מקבילה לגדנ"ע אוויר). פוקרישקין עוכב בקידום גם בשל יושרו: הוא סירב בתוקף לכתוב דברי שבח והלל על חלקו של ברז'נייב בקרבות קובן, שבהם היה מפקד זוטר בלבד. אלכסנדר פוקרישקין מת ב-13 בנובמבר 1985 ונקבר במוסקבה. רחוב, כיכר ותחנת רכבת תחתית בנובוסיבירסק, מולדתו, קרויים על שמו.
סימורג (משגר לוויינים)
הצגת המשגר האמיתי
בשנת 2015 הוצג משגר הלוויינים בפני נשיא איראן, והייתה זו הפעם הראשונה בה נראה משגר אמיתי ולא דגם. שורת התבטאויות של בכירים איראניים העידו כי שיגורו לחלל צפוי להתבצע בסמוך וב-19 באפריל 2016 נראה כי בוצע שיגור של משגר זה, אולם הלווין אותו נשא לא הוכנס למסלול. הדעות חלוקות האם השיגור היה מוצלח, בין פרשנים ברוסיה וארצות הברית.
אגם אוניאמסי
אגם אוניאמסי או ים יוניאמסי (Lake Uniamési) היה השם שניתן על ידי מיסיונרים בשנות הארבעים עד השמונים של המאה ה-19 לאגם ענק או לים תוך יבשתי ששערו שקיים במרכז מזרח אפריקה.
רקע כללי
עמי הבנטו עברו לאזור שבין האגמים הגדולים לאוקיינוס ההודי זמן מה לאחר 1000 לפני הספירה והתערבבו עם האוכלוסייה המקומית. עד המאה הראשונה לספירה סחרו ספינות מחצי האי ערב לאורך חופי מזרח אפריקה. ערבים מוסלמים מעומאן החלו ליישב את החוף במאה ה-8 לספירה. עמי הבנטו בחוף התחתנו עם הערבים ויצרו את העם הסוואהילי, עם שפה המשלבת יסודות בנטו, ערבית ופרסית. תרבות הסוואהילית שילבה היבטים רבים בערבית ואיסלאמית, תוך שהיא נותרה למעשה תרבות של עמי הבנטו באופייה.
חקר
נוצרה מחלוקת מתמשכת לגבי האגמים הגדולים והנהרות שניקזו אותם. ספיק ערך מסע ארוך עם ג'יימס אוגוסטוס גרנט בין אוקטובר 1860 לפברואר 1863, כשהוא נוסע מהחוף מול זנזיבר דרך טבורה ואוגנדה לחרטום. עם זאת, לא נפתרה השאלה השאלה האם הנילוס באמת יוצא מאגם ויקטוריה. בשנים 1866 –73 עזב דייוויד ליווינגסטון את החוף בפמבה, עקב אחרי נהר הרוומה והלך עד הקצה הדרומי של אגם ניאסה. לאחר מכן הוא פנה צפונה לאגם טנגניקה. לאחר בירור ממושך במדינה דרומית-מערבית לאגם טנגניקה, עם בריאותו השבורה, ליווינגסטון הגיע לאוג'יג'י ממזרח לאגם טנגניקה, שם קיים את פגישתו המפורסמת עם הנרי מורטון סטנלי ב־10 בנובמבר 1871.
הנרי וודסוורת' לונגפלו
ביוגרפיה
לונגפלו נולד למשפחה אמריקאית מיוחסת במדינת מיין. הוא היה צאצא של ג'ון אלדן שהגיע לאמריקה על סיפון המייפלאואר וסבו לחם במלחמת העצמאות האמריקאית. אביו היה עורך דין. לונגפלו התחיל ללמוד בבית ספר פרטי בגיל שלוש, ובגיל שש הלך לבית ספר בפורטלנד. בגיל ארבע עשרה החל ללמוד בקולג' בודוון במיין. לונגפלו הוא הראשון שתרגם את הקומדיה האלוהית של דנטה בשנת 1881 ונחשב עד היום לתרגום מהמכובדים והנקראים עד היום
להקת פיקוד המרכז
שנות ה-60
בשנת 1966, במסגרת התוכנית החדשה של אותה שנה "במרכז העניינים" בניהולו המוזיקלי של המלחין יעקב הולנדר, יצא לאור תקליטון של הלהקה בשם "במרכז העניינים", הכולל את השירים "טנגו תורנות" (יוסי גמזו/עממי, עיבוד-יעקב הולנדר), "את מי אני אוהבת" (יורם טהרלב/סשה ארגוב), "רוח מנשבת", ו"בנות בכוננות" (יוסי גמזו/יעקב הולנדר). בין חברי המחזור נכללו מוטי גלעדי, טמירה ירדני, דודו ירדני, בתיה ברק, צבי צ'אקיר ("הקטן של דבושה") ואיתן שפירא באקורדיון. באותה שנה, עקב המיתון וחוסר התקציב לאגף התרבות בצה"ל, רוב הלהקות הצבאיות הוציאו רק תקליטונים המכילים ארבעה שירים.
שנות ה-70
ב-1978 מונה הרמטכ"ל רפאל איתן שטען כי הלהקות כבר לא משמשות לייעודן המקורי - לעודד חיילים לאחר הקרב. בתקופת כהונתו פורקו להקת פיקוד מרכז והצוותים שפעלו בה ובפיקודים אחרים.
ע'אזי אל-יאוור
ביוגרפיה
נולד במוסול בשנת 1958. למד תואר ראשון בהנדסה בממלכה המאוחדת. את התואר השני למד באוניברסיטת ג'ורג' וושינגטון שבארצות הברית בשנות ה-80.
Bad Girl
רקע וכתיבה
השיר נכתב על ידי מדונה, שפ פטיבון ואנתוני שימקין והופק על ידי מדונה ופיטבון. "Bad Girl" הוא שיר בסגנון הפופ, המשלב בתוכו את סגנון ה-R&B העכשווי. את הווידאו קליפ הרשמי השיר ביים דייוויד פינצ'ר, שביים עבורה גם את הקליפים של להיטיה "Express Yourself", "Oh Father" ו-"Vogue".
וידאו קליפ
נכון למאי 2020, מונה הצפיות של הקליפ עומד על למעלה מ-4.2 מיליון צפיות.
מסטרה סואסונה
ביוגרפיה
בשנים האחרונות מתנהלת נגדו חקירה ומספר תביעות משפטיות במחוזות שונים בברזיל אודות עבירות מין.
ארומה מיוזיק
היסטוריה
בשנת 2013 בחרה חברת התקליטים "סייקו" מקבוצת סוני מיוזיק בארומה מיוזיק להיות חברת התקליטים של התוכנית אקס פקטור בישראל. שלושה משתתפים מהתוכנית הוחתמו בחברה: עדן בן זקן, ים רפאלי ועדן אלנה, שנבחרה לייצג את ישראל באירוויזיון 2020 שנדחה ולפיכך תייצג את המדינה בשנת 2021. עדן בן זקן חתומה בארומה מיוזיק בשיתוף עם שרית הפקות, וים רפאלי חתום ומנוהל במשותף עם רונית ארבל.
שיתופי פעולה בולטים
ארומה מיוזיק שיתפה פעולה עם המכללה לעיצוב בצלאל, בתחרות של עיצוב מודעות; בשנת 2009 פורסם שיתוף פעולה עם ידיעות אחרונות בהפצת מוזיקה לראשונה בארץ באמצעות ברקוד בעיתון, באלבום של הראל סקעת.
קרוליין לנגפורד
ביוגרפיה
לנגפורד נולדה לשירלי הייל ולבארי לנגפורד, שהיה איש עסקים, אמרגן (לתקופה קצרה היה אמרגן של טום ג'ונס ודייוויד בואי) ובמאי טלוויזיה ב-BBC, בלונדון. אחיה הוא הפסל ג'רמי לנגפורד. המשפחה עברה לגור במקומות שונים לעיתים תכופות, עברה למלבורן, אוסטרליה בסוף שנות ה-60, ולבסוף עלתה לישראל ב-1972, כשהייתה בת 14. בישראל, הפך אביה לבמאי תוכניות הבידור של הטלוויזיה הישראלית ואילו אמה חזרה לאנגליה התאהבה ברופא שיניים ונשארה שם.
בשנת 2013 השתתפה בסדרת הדוקו-ריאליטי "מחוברים", בעונה בה עקבה הסדרה אחרי בנה ליאור דיין.
חיים אישיים
בשנת 1990 עברה לנגפורד ללונדון ומאוחר יותר עברה לניו יורק, שם החלה לעבוד כשחקנית תיאטרון. היא לקחה שיעורי משחק בסטודיו של לי שטרסברג, שם הכירה את בעלה השני, מייקל, שחקן שלימד במקום. לאחר שנתיים של חיים משותפים נישאו בני הזוג ונולדה לה בת. לאחר כשש שנות זוגיות נפרדו בני הזוג. לאחר גירושיה שבה לישראל עם בתה והתגוררה ברעננה.
מנחם דורמן
תולדותיו
הוא ביקש להיות חלוץ ולבנות עם חבריו קיבוץ בארץ ישראל, לפי רעיונות הציונות ותנועת העבודה. משמעות הדבר הייתה בין השאר עבודת כפיים ומאמץ גופני יומיומי. אך לאחר שחלה בשחפת, נאלץ לעסוק כל ימיו בהוראה לתלמידי בית ספר, ובעריכה וההדרה של כתבי יד והוצאה לאור של דברי דפוס. ברבות השנים, נודע כאינטלקטואל אוטודידקט. למשל, פרק זמן התגורר באיטליה, למד איטלקית והתעמק ביצירתו ומשנתו של ניקולו מקיאוולי. במחקריו וספריו פרש את תובנותיו וידיעותיו, שבהן פירש וחיבר בין תחומי ידע שונים, והם הקנו לו שם רב בארצות תבל.
מקסים שצקיך
נבחרת לאומית
שצקיך החל לשחק בנבחרת הלאומית של אוזבקיסטן בשנת 1999, ומכהן כיום כקפטן שלה. הוא נבחר פעמיים לאחד משלושת המקומות הראשונים במשאל כדורגלן השנה באסיה, ב-2003 וב-2005.
מחלקת מעל"ח
גילוי מטרות
המכ"מים הראשונים של חיל הים נרכשו עם הסטילים מחברת תומפסון-CSF . לאחר מלחמת ששת הימים, על רקע האמברגו הצרפתי ותכנון של בניית ספינות סער 4 במספנות ישראל הוחלט לפתח מכ"ם ישראלי. את היוזמה לפיתוח המכ"ם הדגון, רקח חרות צמח עם נינו לוי מנכ"ל אלתא (אלקטרוניקה תעשייה אווירית) בשנותיה הראשונות. המהנדס המרכזי בפרויקט היה סרג' לנדסמן, נחשב לאבי תורת המכ"ם בישראל, וקיבל על הפיתוח פרס ביטחון ישראל. עמוס דגן כיהן כראש ענף אלקטרוניקה הוביל את הפיתוח ועל מעורבותו זו זכה בשנת 1974 בפרס ביטחון ישראל.
סערי 6
על הספינות החדשות מותקן מכ"ם "אדיר" בתצורת מערך מופע, אשר כוללת ארבעה "קירות" לגילוי מלא של 360 מעלות, ומעקב אחר מטרות רבות.
סבכי
מאפיינים
מופע המינים השולט הוא אפור־חום ושחור, נוצות הזנב מסתיימות בדירוג מעוגל, אורך גופם נע בין 12 ל־17 ס"מ. מינים רבים מסוג הסבכי מופיעים בדו־צורתיות זוויגית, כאשר ההבדלים בניצוי בולטים בין הזכר לנקבה. מאפיין משותף למינים מסוימים הוא שלזכרים יש אזור שחור על ראשם, המוחלף בחום, אפור או בצבע כהה בנקבות, הגב כהה מהגחון. מינים המתרבים באזורים בעלי אקלים ממוזג בדרך כלל נודדים, אלם כמה מינים הם יציבים (אינם נודדים). מינים מהסוג סבכי הם פעילים, נעים תדיר ממקום למקום, ונמצאים לרוב בשטחים מיוערים פתוחים, בשיחים, גנים ובגדרות שיחים. מאחר שהם מרבים להתנועע ולהסתתר בסבך מכאן שמם העברי, כמו גם שמם המדעי, Sylvia, שפירושו סבך או חורש.
קרחון מרקיורי (הרי קוק)
מקור השם
שמו של הקרחון ניתן לו על ידי ועדת השמות האנטארקטית של ניו זילנד.
ספורט
היסטוריה
מגוון רחב של ענפי ספורט התבססו בתקופת יוון העתיקה. הנפוצים שבהם היו היאבקות, ריצה, איגרוף, קפיצה למרחק, הטלת כידון, זריקת דיסקוס ומרוצי מרכבות. מגוון זה מצביע כי התרבות הצבאית של יוון, כמו גם בשאר התרבויות, השפיעה על התפתחות הספורט ולהפך. המשחקים האולימפיים העתיקים נערכו כל 4 שנים ביוון העתיקה, בכפר קטן בפלופוניסוס הנקרא אולימפיה על שם האלים היוונים שגרים באולימפוס.
בניגוד לגישה היוונית שראתה בספורט חלק מחינוכו של האדם ומצאה בו הקניית ערכים חינוכיים ומוסריים הגישה הרומית לגבי הספורט הייתה פרקטית ופרגמטית בהרבה. הרומאים ראו בספורט כמכשיר להכשרת חיילים טובים יותר. עדות לכך ניתן למצוא בשמו של הספורט - מחוץ (dis) לשער (porta) העיר, הרומאים לא ראו בפעילות הספורטיבית חלק מתרבות הפנאי של הקהילה ודחפו אותה אל מחוץ לגבולות העיר. זאת ועוד, בעוד שהספורט ביוון הקדומה הוגדר כ"אגון", היינו תחרות, הדגישו הלטינים את הביטוי "לודי", שמשמעו משחקי שעשועים. שוני לשוני זה משקף את הגישה השונה לפעילות הגופנית בשתי התרבויות הנידונות. כלומר היוונים הדגישו בספורט את המתחרים והלטינים - את קהל הצופים.
הרוח הספורטיבית
אנשים האחראיים לפעילויות שעות הפנאי מחפשים לעיתים הכרה וכבוד על ידי הצטרפות למועדונים ואיחודים כגון הוועד האולימפי הבינלאומי (IOC), או על ידי יצירת גוף מסדיר משלהם. בדרך זו, הספורט הופך לרשמי כגון אופני BMX, סקי, התאבקות וכו'. רבים מפעילויות אלו הפכו לפופולריים אך לסירוגין.
מקצוענות ותקינה בספורט
ההיבט הבידורי של הספורט, יחד עם התקשורת ההמונית והעלייה בזמן הפנאי, הוביל להופעת המקצוענות בספורט - אנשים שפרנסתם היא על ידי עיסוק בספורט.
תום אבני
ביוגרפיה
בשנת 2003 השתתף בחמישה פרקים בסדרה הארגנטינאית "פינת אור". בשנת 2004 השתתף אבני במופע עם כוכבי הסדרה "פינת אור" בארץ ובאותה שנה דיבב גם את הסרט "פיטר פן".
תוגרמה (דמות מקראית)
עדויות מקראיות וגאוגרפיה היסטורית
תוגרמה מופיע לראשונה בספר בראשית כבנו השלישי של גומר, כנכדו של יפת וכאחיהם של אשכנז וריפת. שם זה מוזכר שוב בספר יחזקאל כ"אומה מהצפון הרחוק". בספר יחזקאל, תוגרמה מוזכר יחד עם תובל כמספק חיילים לצבא גוג. בנוסף, באותו הספר, מוזכר תוגרמה יחד עם תובל, יוון ומשך כמספקי סוסים לצבא צור.
ישעיהו בן-אהרן
ביוגרפיה
בתחום הפילוסופי בן-אהרן מתמחה במחקר יחסי הגומלין בין זרמים בפילוסופיה החדשה (פנומנולוגיה, אקזיסטנציאליזם, סטרוקטורליזם ופוסט-סטרוקטורליזם, דקונסטרוקציה והגות פוסטמודרנית), אנתרופוסופיה, והתפתחויות מודרניות במדעים, אמנויות, ודתות. הוא מלמד בצפון אמריקה, סקנדינביה, ארצות אירופה וישראל, בהרצאות, סמינרים והדרכה רוחנית אישית וקבוצתית.
תוגרמה (דמות מקראית)
מסורות יהודיות
לאחר מכן, הוא ממשיך ומונה עשרה שמות שניתן לזהות כשבטים עכשוויים המתגוררים בסמוך לים השחור ולים הכספי: "אוג'ור (אויגורים), "טאוריס" (טאורים), "אוואר" (אווארים), "אוגוז" (אוע'וז), "ביזל", "טארנה", "צוזרי" (כוזרים), "ג'אנור", "בולגר" (בולגרים) ו-"סוואיר".
מסורות אחרות
בתרגום ערבי מהמאה ה-11 של יוסיפון בידי יהודי, שבטי תוגרמה הם:
עם זאת, אחד מהכתבים הערבים מוסיף גם שבט מספר 11: אנזוח.
קלאימור
המונח קלאימור (מגאלית סקוטית: claidheamh mòr ,אנגלית: claymore או "חרב עצומה") מתייחס לאחד משני סוגי חרבות סקוטיות. הוא יכול להתייחס לחרב דו ידנית עם אבטח מוצלב ששימשה בעיקר את ההיילנדס בסקוטלנד כשאבטחיה מופנים כלפי מטה, או חרב רחבה בעלת ניצב דמוי סל שאומצה במאה ה-16 על ידי הצבא הבריטי ועדיין נלבשת כחלק מהמדים המלאים של גדודים הסקוטים. המונח הוא גם מקור שמו של מוקש הנ"א M18A1 claymore.
מפעל המלח בסדום
הקמת המפעל הדרומי ומחנה העובדים בסדום
ב-1935 נחפרה תעלה להובלת מים מהים והוקמו תחנת שאיבה וקו צינורות להובלת מים לבריכות. פלוגת העבודה של הקיבוץ המאוחד הגיעה למחנה העבודה בסדום ב-13 באפריל 1936. הידיעות על מאורעות תרצ"ו חייבו את העובדים להתרכז תחילה בבניית קווי הגנה ורק לאחר מכן בהקמת המפעל. נבנתה סוללה שעליה הונחו פסי רכבת (שרידי הסוללה נראים כיום בצד הדרך לסדום). בהמשך נוצקו יסודות לשם בניית תחנת כוח. ציוד הכרייה והייצור יובא מבריטניה. קבוצה אחרת בנתה את הקירות לבריכות הקרנליט. הם השתמשו במאות קורות עץ, בעלות קצה מחודד, למען יהיו יציבות באדמה המלוחה. לאחר שהקימו שתי שדרות מקבילות של עמודי עץ, שפכו ביניהם אבני גיר מן ההרים מסביב, ללא מלחים וללא אדמת סחף רכה. אחת המערות במקום (מערת הקולונל) הורחבה והוכשרה למגורי הפועלים ובשלב מאוחר יותר אף נבנה שם קולנוע לרווחתם של העובדים. היה זה המקום היחיד שהיה קריר במשך היום.
המשך פעילות המפעל
ב-1956, מונה מרדכי מקלף למנכ"ל מפעלי ים המלח. שר הפיתוח מרדכי בנטוב מינה ועדת חקירה, בראשות פרופ' היימן מהטכניון לחקור את התנהלות המפעל ולהגיש המלצות לשיפור המצב. מקלף הפסיק העסקתם של האסירים, הזמין בעלי מקצועות להשתלב בעבודות המפעל, דאג להסעות עובדים מערי הסביבה (והיה למפעל הראשון בארץ שהנהיג הסדר שכזה) ודאג לשיפור תנאי העובדים.
ספרינגפילד (מסצ'וסטס)
ספרינגפילד ידועה כמקום שבו המציא ג'יימס נייסמית' את משחק הכדורסל, ובה נמצא היכל התהילה של הכדורסל. היא גם עיר הולדתו של תאודור סוס גייזל, הידוע בשם העט שלו, ד"ר סוס. בסמוך לעיר ממוקם פארק השעשועים סיקס פלאגס ניו אינגלנד של רשת הפארקים סיקס פלאגס.
לעיר יש שותפות כלכלית וחברתית עם הרטפורד שבקונטיקט.
שרון אס
ביוגרפיה
אס מתגוררת בתל אביב, נמצאת בזוגיות עם ד"ר עמל.יה זיו מהחוג לספרות באוניברסיטת תל אביב ואם לילד.
יהדות לוקסמבורג
במהלך השואה
במהלך שנות ה-30 של המאה ה-20 גדלה הקהילה באופן משמעותי בעקבות נהירת יהודים מגרמניה הנאצית אליה. לאחר הפלישה הגרמנית ללוקסמבורג, ברחו יהודים רבים לבלגיה וצרפת. השלטונות עודדו גירוש והגירת יהודים מהמדינה, והעבירו 16 משלוחים לצרפת ופורטוגל. רבה הראשי של הדוכסות בתקופת מלחמת העולם השנייה והשואה בלוקסמבורג היה הרב אברהם רוברט סרברניק, הוא נשאר במדינה ודאג, תחת הכיבוש הנאצי, להימלטות רבים מבני הקהילה לליסבון שבפורטוגל. בין השנים 1940–1943 חוללו ונהרסו בתי הכנסת של לוקסמבורג.
גביע קנדה
ב־1996 הוחלף גביע קנדה בגביע העולם בהוקי קרח.
חסידות לינסק
חסידות לינסק הייתה חסידות גליציאנית ענף מחסידות רופשיץ. אבי החסידות היה רבי אברהם חיים הורוביץ, בנו הגדול של רבי נפתלי צבי הורוביץ מרופשיץ.
צאצאי השושלת לאחר השואה
רבי אלימלך (ל' באב תרע"א - י"א באב תש"נ), בנו של רבי יעקב ראב"ד לינסק בנו של רבי מאיר מלינסק, כיהן כאדמו"ר מיארטשוב (יארטשאוו) בארצות הברית. בנו רבי יעקב שרגא פייבוש מכהן כראש ישיבת בית מאיר ורב בית הכנסת קהל זרע קודש בבורו פארק. בנו הרב יהושע פרץ משמש כר"מ בישיבת אביו בית מאיר וכראש חבורת נחלת יעקב בבורו פארק.
Kahoot!
שימוש
משמש בדרך-כלל ככלי להערכה מעצבת. הוא מאפשר לעקוב אחר ההתקדמות הלימודית של התלמיד; הוא מאפשר לזהות נקודות חוזק ונקודות תורפה אצל התלמיד ולאתר תחומים בהם התלמיד זקוק לחיזוק ולהוראה פרטנית; הוא מאפשר הזדמנות ללמידה מאתגרת או משמש לשם סקירת ידע בנושא מסוים.
מכשירים תומכים
הממשק האינטרנטי של המשחק מאפשר תמיכה במספר דפדפנים ובמכשירים ניידים הכוללים אנדרואיד, IOS, windows phone וכל הדפדפנים העכשוויים. ישנה גם אפליקציה המותאמת לאנדרואיד גרסה 4.0 ומעלה ובעתיד ייתכן ויהיו אפליקציות המותאמות לפלטפורמות נוספות.
הוא פשוט לא בקטע שלך
הוא פשוט לא בקטע שלך (באנגלית: He's Just Not That Into You) הוא סרט מסוגת קומדיה רומנטית משנת 2009, שבוים על ידי קן קוואפיס. הסרט מבוסס על ספר בעל שם זהה, שכתבו גרג בהרנדט וליז טקסילו בהשראת שורה מתוך סדרת הטלוויזיה "סקס והעיר הגדולה".
ג'יג'י ואלכס
לאחר שנדחתה על ידי קונור (קווין קונולי), מתחילה ג'יג'י להתייעץ בנושא דייטים עם אלכס (ג'סטין לונג) - בעלים של בר וחברו הטוב של קונור. ג'יג'י מוסיפה לצאת לדייטים לא מוצלחים, אך מתייעצת עם אלכס במהלכם.
העמותה למשחקי תפקידים בישראל
לעמותה אתר אינטרנט, ובו ריכוז של פעילויות משחקי התפקידים (כנסים, משחקים וכדומה) המאורגנות על ידה, ארכיון של כתבות ומאמרים ומאגר שחקני תפקידים. כמו כן, היא מפעילה מועדון חברים ללא תשלום, שחברות בו מקנה הנחות בכנסי העמותה ובכנסים של עמותות אחרות. יש לה גם קבוצות פעילים אזוריות המארגנות כנסים ואירועים נוספים באזורן.
ארטור דה קוסטה אה סילבה
נשיא ברזיל
למרות הרטוריקה האנטי-אימפריאליסטית מדי פעם והיחסים הקרים בין קוסטה אה סילבה ותותיל, לא ברזיל ולא ארצות הברית התחייבו ברפורמות רציניות כדי לשנות את "היחסים המיוחדים". אף על פי שהנשיא ג'ונסון השעה לזמן קצר את הסיוע לברזיל לאחר שהתיקון החמישי לחוקת ברזיל סגר את הקונגרס בברזיל בדצמבר 1968, הנשיא הבא, ריצ'רד ניקסון, חידש במהירות את הלוואות ארצות הברית עם כניסתו לתפקיד בינואר 1969. בסופו של דבר, שלטונו של קוסטה אה סילבה התאפיין בהתקררות מינורית ביחסי ברזיל-ארצות הברית. ארצות הברית עדיין העניקה לממשלה הצבאית בברזיל סיוע זר משמעותי, ועסקים אמריקאים המשיכו לנווט בתעשייה הברזילאית ללא הפרעה.
יחס לישראל
עוד מימיו של קסטלו ברנקו ראה המשטר הדיקטטורי הצבאי בברזיל את מדינת ישראל בעין טובה. קשרים צבאיים סובסדו עם מדינת ישראל לשיתוף פעולה צבאי אשר כלל בין לבין גם פיתוח של נשק גרעיני. לאחר מלחמת ששת הימים תמכה ברזיל, לצד ארגנטינה, בהחלטת מועצת הביטחון של האומות המאוחדות שקראה לנסיגת ישראל מהשטחים הכבושים. למרות זאת, לאחר התערבותו של נשיא מדינת ישראל, זלמן שזר, המשטר הברזילאי של קוסטה אה סילבה חזר בו מתמיכתו הקודמת בקריאה.
חוקי התנועה של ניוטון
החוק הראשון של ניוטון
הניסוח המקורי של ניוטון היה:
גזירת חוק שימור התנע
ניתן להוכיח חוק זה מתוך חוקי התנועה של ניוטון באופן הבא. נניח יש שני גופים שנקרא להם A ו-B, שנמצאים באינטראקציה ביניהם. נניח גוף B מפעיל על A כוח \vec F. על פי החוק השלישי של ניוטון, A מפעיל במקרה זה על B כוח שווה ומנוגד, כלומר -\vec F. על פי החוק השני של ניוטון הכוח שמופעל על גוף שווה לקצב השינוי בתנע שלו. מכאן שהתנע של A והתנע של B ישתנו שניהם בקצבים זהים אך בכיוונים מנוגדים. במילים אחרות, כל כמות תנע שתתווסף ל-A תגרע מ-B, ולהפך. לכן סך כל כמות התנע של A ו-B יחדיו תשמר.
טקס פרסי אנני ה-21
פרס ווינזור מקיי
פרס המוענק ליחידים כהוקרה לתרומה משמעותית לאמנות ולתעשיית ההנפשה
Appetite for Destruction
כתיבת והקלטת האלבום
הסולן אקסל רוז התייחס לגבי כתיבת השירים וטען כי רוב האלבום למעשה נכתב בזמן שהלהקה הייתה בסיבוב הופעות בסצנת המועדונים בלוס אנג'לס, שם גם כתבו חלק מהשירים לאלבומים ששוחררו רק באלבומים הבאים כמו "Back Off Bitch", "You Could Be Mine", "November Rain" ו-"Don't Cry". הסיבה לכך שהשיר (שעם השנים הפך ללהיט) "November Rain" לא נכלל באלבום היא כי היה בו כבר את השיר "Sweet Child O' Mine", והלהקה רצתה רק בלדת רוק אחת באלבום (למרות שבדיעבד בשני האלבומים הבאים של הלהקה ישנה יותר מבלדת רוק אחת בכל אלבום).
Songs of Experience (אלבום של U2)
כתיבה והקלטה
רבים מהחלקים האינדיבידואליים, בייחוד של המתופף לארי מולן ג'וניור על התופים ושל הבסיסט אדם קלייטון על הבס, הוקלטו בנפרד ולדעת הלהקה הייתה חסרה בשירים אנרגיה שהם יכלו להשיג בטייק של הלהקה. אחרי שחברי הלהקה עבדו על השירים, הם נכנסו במרץ 2017 לאולפני Electric Lady בניו יורק עם סטיב ליליווייט כדי להקליט מחדש כלהקה. בונו קרא לליליווייט "האדם הטוב ביותר להקליט אותנו באולפן כשלהקה מנגנת בהופעה חיה".
כריזמה
מאפיינים כריזמטיים
אף על פי שקשה ואף בלתי אפשרי לתאר במדויק את המילה "כריזמה" (בשל קיומם של קריטריונים רבים וגיוון תרבותי רחב), המונח משמש בדרך כלל על מנת לתאר אישיות המסוגלת להוביל, להקסים, לשכנע, לעורר השראה ו/או להשפיע על אחרים. היא מתייחסת בעיקר ליכולת של אנשים מסוימים לקבל בקלות תשומת לב, הערצה והתפעלות (וגם שנאה, אם הכריזמה נתפסת כתכונה שלילית), באמצעות אישיות והופעה מושכת.
יצחק אורון
יצחק אורון (1924 – יולי 2014) היה מזרחן ישראלי. כיהן כמנהל מכון שילוח, ראש חטיבת המחקר במוסד למודיעין ולתפקידים מיוחדים ויועץ ועדת המשנה למודיעין ולשירותים החשאיים.
אמוג'י אקדח
אישומים פליליים בגין שימוש באמוג'י אקדח
בשנת 2016, נערה בת 12 הואשמה בשליחת הודעה הכוללת את הטקסט "פגוש אותי בספרייה ביום שלישי" עם אמוג'י אקדח בנוסף לאמוג'ים נוספים. היא הואשמה ב-"הטרדת מחשב", אך בסופו של דבר "האיום" נחשב "לא מהימן".
בשנת 2015, הוגשו אישומים פליליים נגד תלמידת חטיבת ביניים בווירג'יניה לאחר שפרסמה תגובה באינסטגרם המאיימת על חבריה לכיתה באמוג'י של אקדח, בעוד שבשנת 2016, גבר מצרפת נכלא ל-3 חודשים לאחר ששלח לחברתו לשעבר אמוג'י אקדח. באותה השנה, ילדה בת 12 עמדה בפני אישום פלילי בגין שימוש באמוג'ים מסוימים, ביניהם אמוג'י אקדח.
דן יואל ליווי
ביוגרפיה
למד בישיבת אחי תמימים - חב"ד בפילדלפיה ובישיבת תומכי תמימים ליובאוויטש המרכזית בישראל בכפר חב"ד. קיבל הסמכה לרבנות מכמה רבנים, בהם הרב משה פיינשטיין.
בשנת תשנ"ב נמנה עם חברי הוועד המייסד של "אגודת רבני חבר העמים" המאגד את הרבנים ברוסיה, כיועץ לענייני כשרות.
מחנה בוטובו
קורבנות
52 הקורבנות האחרונים של הטיהור של סטלין הוצאו להורג בבוטובו ב-19 באוקטובר 1938. לאחר מכן המשיכה האדמה לשמש כאתר קבורה המונית לקבורת כל אלה שנורו בבתי הכלא במוסקבה. בזמן מלחמת העולם השנייה הוקם מחנה שבויים גרמני בסמוך לאתר. אסירים שימשו בעבודות כפייה לבניית כביש ורשה; אלה שהיו חולים מדי או מותשים לעבודה נורו ונזרקו לתעלות. לשכת המפקד הייתה ממוקמת רק 100 מטרים מתעלות אלה ובהמשך הפך לצריף מנוחה עבור קציני נקוו"ד הבכירים שזכו לעיתים קרובות לביקור של לברנטי בריה . אף על פי כן, ההוצאות להורג נמשכו במקומות סמוכים כמו סוחאנובקה וקומונארקה עד 1941 לפחות ונראה שגם בשנת 1953. בפרט, הקומונארקה שימשה להוצאות להורג של דמויות פוליטיות וציבוריות בעלות פרופיל גבוה מליטא, לטביה, אסטוניה ומנהיגי הקומינטרן מגרמניה, רומניה, צרפת, טורקיה, בולגריה, פינלנד, הונגריה. ההנהגה הבכירה של מונגוליה, כולל ראש הממשלה לשעבר אנאנדין אמר ו-28 מקורבים, הוצאו להורג בקומונמרקה ב-27 ביולי 1941.
מקס ליליינטל
קורות חיים
בשהותו בארצות הברית נהפך ליליינטל למעריץ נלהב של רעיונות החופש והדמוקרטיה האמריקאיים. הוא תמך בנחרצות בהפרדת הדת מהמדינה, כפי הנראה גם בעקבות חוויותיו בפרשת "ההשכלה מטעם" באימפריה הרוסית. מלחמת האזרחים האמריקנית הגבירה את תחושות ההערצה שלו לאמריקה, והוא החל מדבר על ארצות הברית במונחים של גאולה ומשיח; הוא קבע כי אין ליהודים עוד צורך במשיח שיביא אותם לארץ ישראל, מאחר שישועתם הרוחנית והחומרית מתקיימת בארצות הברית.
חטיבת המחקר
תחומי אחריות
חטיבת המחקר פועלת בשיתוף פעולה עם גופי המחקר של יחידות מודיעין אחרות בצה"ל: מחלקות המודיעין בפיקודים המרחביים, להק המודיעין (למד"ן) בחיל האוויר, מספן מודיעין (מד"ן) בחיל הים, וכן עם גופי המחקר של המוסד והשב"כ. גופי מחקר אלו נותנים גם מענה מסוים לצורך ב"פלורליזם מחקרי", ביצוע מחקר והערכה עצמאי על ידי גופים אחרים בקהילה במקביל לחטיבת המחקר, עליו המליצה ועדת אגרנט.
הקמת היחידה והתפתחותה
במעמד ציון 70 שנים להקמה של חטיבת המחקר, בספטמבר 2020, אמר ראש אמ"ן אלוף תמיר הימן: "חטיבת המחקר היא גוף מוביל ומשפיע ברמה הצבאית והלאומית. אנשיו בולטים ברוח לחימה תוך ביטוי אומץ, והבעת דעה גם כשהיא אינה בקונצנזוס".
אות הערכה מטעם הרמטכ"ל, ראש המוסד ומנכ"ל משרד הבריאות
בשנת 2020 זכתה חטיבת המחקר להערכה זו על פעילותה במסגרת משבר הקורונה.
תעודת הערכה מיוחדת מטעם הרמטכ"ל
בשנת 2020 הוענקה לחטיבת המחקר תעודת הערכה מיוחדת בה נכתב: "המודיעין האיכותי שסיפקה חטיבת המחקר בשנים האחרונות, והישגיה במאמץ לבירור ושיקוף המציאות, סייעו ואפשרו לצה"ל ולמדינת ישראל לגבש אסטרטגיה, לעצב מדיניות, לבנות כוח ולממש מבצעים בכלל הזירות".
תרומה לחברה הישראלית
חטיבת המחקר ניחנת במשרתים אשר להם ידע רחב בתחומים מגוונים מאוד. כך, מנצלת חטיבת המחקר את יתרונותיה ואת ההון האנושי הגלום בה כדי לתרום לקהילה ולחברה הישראלית גם בנושאים שאינם בהכרח ביטחוניים, לדוגמה:
משנה מקום משנה מזל
מקור הביטוי
על מימרת חז"ל זו כתב הר"ן "שהאדם הגולה ממקומו לבו נכנע" כך שאין קשר למזל, רבי משה מקוצי כתב שכשמנה מקום או שם "כאומר שאני אחר ואיני אותו האיש שעשה אותו מעשה".
יניב אברג'יל
מחוץ למגרש
בשנת 2009 השתתף אברג'יל בתפקיד אורח בפרק הסיום של העונה השנייה של קומדיית המצבים "החברים של נאור", אותה יצר נאור ציון.
אגם רודברג
ביוגרפיה
למדה בבית הספר למשחק של יורם לוינשטיין.
טלוויזיה וקולנוע
בשנת 2002 שיחקה בתפקיד ראשי בסרט הטלוויזיה של הוט "אבא שחור לבן", בתור מיכל.
בשנים 2006–2007, שיחקה בעונה הרביעית של סדרת הדרמה היומית של yes "השיר שלנו", בה גילמה את שי ברקת. בנוסף השתתפה בתפקיד ראשי בסדרת הדרמה הסלולרית "הנסיכה". ביולי 2006, דיבבה לעברית בסרט האנימציה "כיפה אדומה: הסיפור האמיתי". השתתפה בעונה השלישית של סדרת הדרמה היומית "האלופה" של HOT, שעלתה בספטמבר 2009.
בשנת 2010 גילמה את כרמל, האקסית המיתולוגית של ליאו, בסדרת הדרמה לנוער "חצויה". ב-2011 גילמה את אגם, חברתו של הסוכן המנצל אותה, בסדרה "חצויה - הדבר האמיתי". ב-2013 גילמה את זוהר פיין בסדרה "פצועים בראש", ואת אנה במחזמר "כלה על הנייר" במסגרת פסטיבל חג המחזמר בת-ים.
בינואר 2016 שבה לשחק בעונה השנייה של "פצועים בראש".
בשנת 2021 שודרה בקשת 12 הסדרה "היורשת", בה שיחקה בתור ורד.
מרקו פביאן
קריירה בינלאומית
בשנת 2017 השתתף פביאן עם נבחרת מקסיקו בגביע הקונפדרציות 2017, והגיע עמה לחצי הגמר, שם הפסידה נבחרתו 4-1 לנבחרת גרמניה. פביאן הבקיע את השער המצמק למקסיקו, בבעיטה מ-35 מטר.
תארים
עם גוואדלחארה:
הסכם קהיר (1994)
הסכם קהיר (נודע גם בשם "ההסכם בדבר רצועת עזה ואזור יריחו" או בשם "הסכם עזה ויריחו תחילה") הוא הסכם בין ראש ממשלת ישראל, יצחק רבין, ובין ראש אש"ף, יאסר ערפאת, ליישום הסכמי אוסלו בדרך להסכם קבע. במסגרת הסכם קהיר הוחלט על הקמת ממשל עצמי פלסטיני בעל סמכויות חקיקה, שיפוט ושיטור וכן על העברת רצועת עזה ואזור יריחו לידי הפלסטינים. ההסכם נחתם ב-4 במאי 1994 בקהיר, במעמד ארצות הברית, רוסיה ומצרים כעדות.
תגובת הציבור הישראלי להסכם
מספר חודשים לאחר הסכם קהיר החלה שורה של התקפות טרור. התקפות אלו רק העמיקו את ההתנגדות הציבורי הישראלי להסכם. הטרור הגואה השפיע לרעה על עמדת הציבור הישראלי לגבי תהליך אוסלו. רוב הציבור החל לאבד את אמונו בפלסטינים ובמנהיגם, יאסר ערפאת. ההפגנות בגנות תהליך אוסלו הלכו והחריפו ואף לוו, לעיתים, בגידופים ובדברי נאצה נגד תומכי ההסכם ומנהיגיו. ראש ממשלת ישראל, יצחק רבין, הואשם בוויתור על חלקים נרחבים מ"מולדתו ההיסטורית של העם היהודי" ובערעור הביטחון של ישראל ואזרחיה.
תגובתם של ערביי ישראל הייתה הרבה יותר אופטימית. הם קיוו שהסכמי אוסלו יפתרו, סוף סוף, את בעיית הזהות הלאומית שלהם. בסקרים ובמחקרים שנערכו באותה תקופה ניתן לראות שפרט לזרמים מאוד קיצוניים, ערביי ישראל היו התומכים הנלהבים ביותר של הסכמי אוסלו.
יחסי ונצואלה–קטר
סקירה כללית
ב-2016 ערך מדורו סיור נוסף במטרה לקדם את עליית מחירי הנפט, שהסתיים בקטר. במהלך ביקורו, הוא היה אמור להיפגש עם אמיר המדינה, שייח' תמים בן חמד אאל ת'אני, כדי לבחון את היחסים הבילטרליים בין שתי המדינות ולקבוע סדר יום לייצוב מחירי הנפט.
BASIC
BASIC היא משפחה של שפות תכנות מפורשות ידידותיות למשתמש וקלות לתכנות אשר זכו לפופולריות רבה עד שנות ה-90.
בגרות - עידן המחשבים הביתיים
מזלה של בייסיק התהפך שוב עם כניסתה לשוק של Visual Basic של מיקרוסופט. קשה למדי להחשיב שפה זו כבייסיק, בעיקר בגלל המעבר הבולט בנטייה שלה לכיוון תכנות מונחה עצמים ו־תכנות מונחה אירועים. בעוד שזה עשוי להחשב כאבולוציה של השפה, מספר קטן מאוד מהתכונות הייחודיות של בייסיק דארטמות' המוקדם, כמו מספרי שורות ומילית המפתח, עדיין נשאר שם.
פרוצדורות ובקרת זרימה
מרבית מימושי הבייסיק אינם עושים שימוש בספריה חיצונית לפעולות נפוצות כמו שפות אחרות כגון C. במקום זאת, המפרש (או המהדר) מכיל ספריה מובנית מקיפה של פרוצדורות פנימיות, באופן דומה למרבית מימושי השפה פסקל. פרוצדורות אלה כוללות את מרבית הכלים שהמתכנת צריך כדי ללמוד תכנות ולכתוב יישומים פשוטים, כולל פונקציות למתמטיקה, טיפול במחרוזות, קלט ופלט למסוף, גרפיקה וטיפול בקבצים.
טיפוסי נתונים
ניבים רבים גם תומכים בטיפוסים נוספים כמו מספרים שלמים בני 16 או 32 סיביות, ומספרי נקודה צפה. לחלק יש טיפוסים של "polynomial" ("פולינומים"), "complex" ("מרוכב"), "list" ("רשימה"), וטיפוסים ממוקצעים שתוכננו לתמוך בצרכים של משתמשים מסוימים. בנוסף, חלק מהניבים מרשים הצהרת טיפוסים שהוגדרו על ידי המשתמש באופן דומה לרשומות ("record") של פסקל או למבני ה־"struct" של C. רוב הניבים של בייסיק, מעבר לבסיסיים ביותר, תומכים גם במערכים של מספרים או טיפוסים אחרים. בחלק מהם, חייבים להצהיר על המערכים מראש (כלומר להקצות אותם עם הוראת ה־"DIM") לפני שניתן יהיה להשתמש בהם. תמיכה במערכים של שני ממדים או יותר, כמו גם מערכים של טיפוסים שאינם מספרים, היא נפוצה בגרסאות מתקדמות של בייסיק.
דגל אלסקה
דגל מדינת אלסקה (באנגלית: Flag of Alaska) מציג שמונה כוכבים זהובים על רקע כחול כהה. לדגל כוכב גדול בפינה הימנית עליונה, ושבעה כוכבים קטנים בחלק השמאלי תחתון, המייצגים את שבעת כוכבי הדובה הגדולה.
תנשמית המורכבים
הנקבה מטילה ביצים בודדות על צמחי בר, וגידולים שונים: עצי נוי, צמחי מספוא, עצי פרי וכותנה. הזחל ניזון בעלים בעיקר, אך יש והוא אוכל גם את קדקודי הצמיחה (האזורים בצמח מהם הוא מתפתח). זחלי תנשמית האביב נחשבים מזיקים לכותנה צעירה, בשל התנהגות זאת. הזחל הבוגר מגיע באורכו לבערך 35 מ"מ. צבעו לרוב ירוק עד ירוק-אפור, ויש לו פסי אורך כהים יותר. הוא מתגלם באדמה.
תנועת פארק משטוטס
הסלמה
בבוקר של ה-16 בפברואר, היום השישי של המחאה בפארק (בה ישבו המוחים על המדשאה ונשארו שם 24 שעות ביום), המפגינים כיסו בפלסטיק את אחד השלדים של הקיוסקים, כדי להגן על עצמם מפני השלג הכבד. ניגשו אליהם שלושה גברים בלבוש אזרחי, ככל הנראה – קשורים לפרויקט הבנייה, ודרשו מהם להסיר את הכיסוי. המוחים התנגדו, ואמרו שאין הם מפרים כל חוק. אך הגברים קראו למשטרה, ואלו גם דברו את הסרת היריעה, ואמרו שאם ברצונם הישאר, שיעמדו בשלג. המפגינים החלו להתקשר לחברי פרלמנט שונים, ולמשרד נציב תלונות הציבור, והודיעו להם שהם מנהלים הפגנה בלתי אלימה, ושמנסים למנוע מהם את זכויותיהם האזרחיות.
המשך המחאה
באפריל, משתתפים וארגונים בעיר ערכו אירוע ציבורי בכותרת "אזרח בעל הכרה-עצמית קובר אוליגרך". באירוע, נערכה לוויה עבור בובה המייצגת אוליגרך.
באר משאבים
ההיסטוריה של המקום
כיום יש באזור פארק נופש (פארק גולדה) ומרכז ספא של מים תרמו-מינרלים שנתגלו באזור.
תחנת הרכבת הטורקית
במהלך סלילת התוואי החדש של כביש 40 מבאר שבע לניצנה נהרס האתר וחלק מהבאר הוזזה ממערב לכביש.
ליז פייר
1992–2003: Exile in Guyville; הכרה בקורתית
בשנת 1995 פייר נישאה לעורך הקולנוע ג'ים סטסקאוסקס, שעבד איתה על הפקת הקליפ שלה. בנם, ג'יימס ניקולס סטסקאוסקס, נולד ב-21 בדצמבר 1996. פייר וסטסקאוסקס התגרשו ב-2001.
2003–2007: Liz Phair ו-Somebody's Miracle
בתחילה, פייר עבדה על מספר רצועות באלבום עם הפזמונאי מייקל פן כמפיק. התוצאות לא הלהיבו את קפיטול, והחברה לא הייתה מוכנה להוציא את האלבום כמות שהוא. מכיוון שפייר כבר מיצתה את תקציב ההפקה, הלייבל הציע לה תקציב חדש, אך רק בתנאי שתעבוד עם צוות ההפקה הידוע בתור "המטריקס" (הידוע בתור כותבי שירים של בריטני ספירס ואבריל לאבין) כדי לייצר מספר סינגלים לאלבום. שיתוף הפעולה בין פייר למטריקס הניב רק ארבעה שירים, אבל רוב תשומת הלב התקשורתית התמקדה בשירים אלו, אשר היו שונים מאוד מעבודתה הקודמת של פייר. האלבום קיבל הרבה ביקורות שליליות, בעיקר מאת מבקרי האינדי, שהאשימו את פייר ש"מכרה את עצמה" בזה שהוציא מוזיקת פופ להמונים. בניו יורק טיימס כותרתה של הביקורת שכתבה מייגן אורורק הייתה "Liz Phair's Exile in Avril-ville", ובה כתבה שפייר "משתפכת כמו טינאייג'רית" ו"מבצעת התאבדות קריירה מביכה".
2016–הווה : סיבובי הופעות, אלבום כפול, אוסף ו-Soberish
בסוף 2015 ושוב באמצע 2016, פייר הודיעה בחשבון הטוויטר שלה שהיא מתכוונת להוציא אלבום כפול עד סוף 2016. האלבום לא יצא לפועל לאחר האשמות של התעללות נגד ריאן אדמס, שהיה אמור להפיק את האלבום ממספר נשים, כולל מנדי מור ופיבי ברידג'רס.
ריקו שירזי
עיסוק בפלילים
בנו שי שהיה אף הוא עבריין מורשע, נרצח במאי 2016.
בשנת 2017 הורשע בסיוע להריגה של העבריין גיא יחזקאל ב-2003, וקשירת קשר לניסיון חיסול של אסי אבוטבול ב-2004. הוא נידון ל-9 שנות מאסר. בית המשפט קבע שאת שנות המאסר ירצה במקביל למאסרו בגין הלבנת הון, ועל כן הוא צפוי להשתחרר בשנת 2024.
מחנה השמדה
מחנות השמדה במזרח אירופה
שיטת ההמתה במחנות לא הייתה אחידה. בעוד במחנות אושוויץ-בירקנאו ומיידנק השתמשו בגז ציקלון בה, במחנות חלמנו, בלז'ץ, סוביבור וטרבלינקה השתמשו בגז חד-תחמוצת הפחמן, אשר הופק ממנוע בעירה של משאיות ומנועי טנקים סובייטיים.
פיזר (פירושונים)
{{פירושונים|
חסידות רופשיץ
הדור הראשון
רבי נפתלי צבי נולד בו' בסיוון ה'תק"ך לרב מנחם מנדל מלינסק (-כ"ב בתשרי תקס"ד). אמו הייתה בתו של רבי איצק'ל המבורגר אב"ד אה"ו ומחותנו של הרב יחזקאל לדנא בעל ה"נודע ביהודה". רבי מנחם מנדל היה תלמידו של רבי יחיאל מיכל מזלוטשוב וכיהן ברבנות בלטשנוב ובלינסק. רבי נפתלי היה תלמידו של רבי אלימלך מליז'נסק ואחריו אצל תלמידיו החוזה מלובלין, המגיד מקוז'ניץ ורבי מנדל מרימנוב. בהמלצת רבי מנדל מרימנוב מונה לכהן ברבנות רופשיץ. לאחר פטירתם של רבותיו בשנת תקע"ה החל לכהן באדמו"רות. היה מגדולי אדמו"רי גליציה ונחשב לאחד מגדולי תלמידיו של החוזה מלובלין. חיבר את הספרים "זרע קודש" ו"אילה שלוחה". נפטר בי"א באייר תקפ"ז בדרכו ללנצוט בה נקבר. שלושת בניו כיהנו ברבנות בחייו בערי גליציה ולאחר פטירתו ניהלו משם את אדמו"רותם. את מקומו ברופשיץ ירש חתנו היחיד רבי אשר ישעיה רובין. בניו היו רבי אברהם חיים מלינסק, רבי יעקב ממעליץ ורבי אליעזר מדז'יקוב.
Echo (אלבום)
האלבום הגיע למקום הראשון במצעד האלבומים הבריטי.
אבודים ביונקרס
הפקת המחזה
המחזה, שבוים על-ידי ג'ין סאקס, הוצג לראשונה בוינסטון-סיילם בקרוליינה הצפונית ב-31 בדצמבר 1990. בפברואר 1991 המחזה עבר לתיאטרון ריצ'רד רוג'רס בברודוויי. לאחר 11 הצגות הרצה המחזה הועלה 780 פעמים עד שירד בינואר 1993. מרסדס רוהל גילמה את בלה, קווין ספייסי גילם את אדי, איירין וורת' גילמה את הסבתא, מרק בלום גילם את אדי, דני ג'רארד גילם את ארטי, לורן קליין גילמה את גרט וג'יימי מארש גילם את ג'יי.
מועצת המאה
שמו נובע ממספר חבריו: מאה (בקטלאנית: cent; סנט).
הומבורג (כובע)
הומבורג (באנגלית: Homburg, בגרמנית: Homburger) הוא מגבעת לבד קשיחה אשר דומה מאוד לכובע טרילבי או פדורה, משום שלשלושתם יש קמט לאורך כיפת המגבעת, מֵחלקהּ הקדמי לחלקה האחורי. קצוות התיתורה שלו, לכל היקפה, מכופפים כלפי מעלה. הוא עשוי בדרך כלל מלבד, אבל גם מפרווה או מצמר. את כיפת המגבעת מקיף סרט עם פרפר.
"כובע הסנדק" (כפי שהוא מכונה לעיתים בארצות הברית) זכה לפופולריות הודות לסרטי מאפיה וגנגסטרים שנעשו בהוליווד. אמנים המשתייכים לסגנון ההיפ-הופ החזירו אותו לשימוש בשנות התשעים של המאה ה-20.
חיתולית
חיתולית (לעיתים מַחְתֶּלֶת) או פאסיה (TA: Fascia) היא רקמת חיבור, ברובה רפה ובחלקה צפופה, המקיפה את פנים גוף האדם.
החיתולית מחולקת לשלוש רמות עומק: